Παναγία των Βλαχερνών (Κέρκυρα)

Η μονή Παναγίας των Βλαχερνών ή Βλαχέραινα είναι χριστιανικό μοναστήρι το οποίο είναι κτισμένο σε νησίδα κοντά στην Κέρκυρα, απέναντι από τη θέση Κανόνι, νότια της πόλης της Κέρκυρας. Η νησίδα απέχει 300 μέτρα από τη στεριά, με την οποία ενώνεται με πεζογέφυρα.

Η μονή αναφέρεται σε έγγραφο σχετικά με την αγιογράφηση του ναού του αγίου Ελευθερίου στο Περιβόλι, ο οποίος ήταν μετόχι της μονής. Σύμφωνα με την παράδοση, το σημερινό μοναστήρι κτίστηκε τον 17ο αιώνα. Η μονή λειτουργούσε έως το 1980, ως γυναικείο μοναστήρι.

Το συγκρότημα είναι κεραμοσκεπές και έχει μικρό ναό λευκού χρώματος και διώροφο καμπαναριό στη βάση του οποίου διαμορφώνεται καμάρα η οποία αποτελεί την είσοδο στην αυλή της μονής. Η εκκλησία είναι τοιχογραφημένη και διαθέτει ξυλόγλυπτο τέμπλο. Η μονή γιορτάζει στις 2 Ιουλίου.

 Παραπομπές 

Κατηγορία:Εκκλησίες στην Κέρκυρα